שלומית הגואל-טריגר

ביוגרפיה

שלומית נולדה וגדלה בתל אביב לאם ממוצא עיראקי ולאב ממוצא פולני. הוריה התגרשו בגיל צעיר והיא גדלה יחד עם שלוש אחיותיה בבית אימה. אחותה הבכורה היא האמנית נחמה גולן.
בסיום התיכון התגייסה שלומית ללהקת הנח"ל. עם בוגרי מחזורה נמנית אפי בן ישראל. שתיהן נפגשו לאחר מכן, כחלק מצוות המגישים בתוכנית "פרפר נחמד".
עם תום שירותה הצבאי, בשנת 1978, השתתפה בהפקת הענק 'הבזאר הגדול' בכיכובו של דני ליטני.
לאחר מכן, התקבלה ללימודי משחק בבית הספר בית צבי לאומנויות הבמה, אותם סיימה בשנת 1983.
בשנה זו החלה לגלם את "קשת" בסדרת הילדים של הטלוויזיה החינוכית - "קשת וענן", לצידם של ניקו ניתאי, רמי ברוך ועמי ויינברג.
שנה לאחר מכן, שיחקה בסרט "המתופפת הקטנה", בבימויו של ג'ורג' רוי היל, לצד דיאן קיטון.
שלומית היא היוצרת של הצגת היחיד "ילדת מפתח" המבוססת על ספר אותו כתבה. הצגה זו, בבימויה של חגית רכבי ניקולייבסקי, זיכתה את שלומית בפרס הצגת הבכורה הטובה ביותר בפסטיבל חיפה להצגות ילדים לשנת 1995.
ב-2002 סיימה לימודי תסריטאות בבית ספר 'סם שפיגל' לקולנוע ולטלוויזיה.
ב-2004 הקימה את תיאטרון החובבים 'הספסל' בראש העין, אותו היא מנהלת. עד 2017, התיאטרון העלה מעל ל-30 הפקות שונות בעיבודה ובבימויה של שלומית. ב-2014 הציג התיאטרון עיבוד מחודש להצגה "קוויאר ועדשים" שהועלה באתר ההיסטורי, מגדל אפק. עם הפקותיו הנוספות נמנו ערב מחווה לאפרים קישון, ערבי אימפרוביזציות ומונולוגים.
ב-2010 סיימה את סדנת המשחק של איוונה צאבק.
ב-2016 ביימה את המופע המוזיקלי המשותף של חדווה עמרני ויובל כספין, "שנינו יחדיו".
בתחילת שנת 2017 הקימה תיאטרון מקצועי חדש בראש העין, תיאטרון "אופק". "צחוק של עכברוש" היא הצגתו הראשונה של התיאטרון, העולה הימים אלו בהיכל התרבות בראש העין.
מעבירה סדנאות משחק למבוגרים ונוער. חברה באקדמיה לקולנוע וטלוויזיה.
שלומית מתגוררת בראש העין עם בן זוגה, עו"ד עופר הגואל, ולה שני ילדים.

קולנוע

1984 "המתופפת הקטנה". בימוי: ג'ורג' רוי היל, בהשתתפות- דיאן קיטון
1980 "חמש חמש"
1982 "גולדה". בהשתתפות: אינגריד ברגמן
1988 "מקום ליד הים"
2009 "טייארה",  במאי טומי לנג
2010 "הבלתי נשכחים"
2015 "זוג או פרד" (סרט ההמשך לטיארה), במאי טומי לנג.

טלוויזיה

"מישל עזרא ספרא ובניו"
"גולדה"                 
"פרעה והעבד"  -  הפקה צרפתית
"חג המולד"  -  הפקה גרמנית
"נייר עיתון"   
"קשת וענן" - סדרת ילדים - הטלוויזיה החינוכית
"פרפר נחמד" - סדרת ילדים - הטלוויזיה החינוכית
"משמורת" סדרה מאת עירית לינור

תיאטרון

הבימה- "על עכברים ואנשים", "הפיזיקאים"
תיאטרון באר שבע- "אליל ההמונים"
תיאטרון בית ליסין- "ברגליים יחפות"
תיאטרון רמת גן- "הלילה השניים – עשר"
תיאטרון הסימטה- "האורחת", "כולם נגד כולם", "התכווצות שרירים"
תיאטרון הספרייה-  "יורדים העירה", "מר סליק"
התיאטרון היידי-  "הכתובה". 1995-2002

כתיבה

1997 הספר "ילדת מפתח" לילדים ונוער - הוצאת "עם עובד"
2004 כתבה לסדרה אהבה בשלכת – הערוץ הראשון
2004  מחזה "הספסל"

בימוי וייעוץ מוזיקלי מחוץ לישראל

1995 תיאטרון ה"דום" (דיסלדורף, גרמניה) "בו ג'סט"  - ג'יימס שרמן
1997 תיאטרון "אן-דר-קה" (דיסלדורף, גרמניה): "ג'סט אה סקנד"  - ג'יימס שרמן

מנהלת ובמאית תיאטרון "הספסל"

(2004-2016) תיאטרון מקצועי לשחקנים חובבים, ראש העין.
כתיבה ובימוי : הצגת "הספסל" ו"הספסל" בעיבוד חדש
עיבוד ובימוי: "תמונות מחיי נישואין", "מקווה", "צחוק של עכברוש" , "ילד משלי", "זוגיות", "המושבעים", "קוויאר ועדשים", "משפחה חמה", "מסאלח עד אזולאי"- מחווה לאפרים קישון, ערבי אימפרוביזציות, ערבי מונולוגים בכתיבה אישית.

פרסים ומלגות

1995 פרס הצגת הבכורה הטובה ביותר בפסטיבל הצגות ילדים בחיפה, להצגת היחיד, "ילדת מפתח"  
2001 מלגה "קרן התרבות אמריקה-ישראל" לתסריט "כביסה על גג"
2002 ציון לשבח "קרן הקולנוע הישראלי"  לטריטמנט "לצייר את השמיים"
2002 מלגה "קרן אמריקה ישראל" לתסריט "לצייר את השמיים"